

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

Dobelē

APSTIPRINĀTS

ar Dobeles novada domes

2022. gada 30. marta

lēmumu Nr.104/5

**Grantu konkursa**

**“Attīsti uzņēmējdarbību Dobeles novadā 2022”**

**Nolikums**

Izdots saskaņā ar likuma “Par pašvaldībām”

41. panta pirmās daļas 2. punktu

1. **VISPĀRĪGIE JAUTĀJUMI**
	1. Nolikums nosaka kārtību, kādā tiek veikts Grantu konkurss uzņēmējdarbības attīstīšanai Dobeles novadā (turpmāk – Konkurss).
	2. Konkursa rīkotājs ir Dobeles novada pašvaldība (turpmāk – pašvaldība), sadarbībā ar Dobeles Pieaugušo izglītības un uzņēmējdarbības atbalsta centru (turpmāk - PIUAC)
	3. Konkursa mērķis ir motivēt biznesa veidošanu vai attīstību, atbalstot gan jaunu komersantu vai saimnieciskās darbības veicēju rašanos, gan esošo attīstību Dobeles novadā, atbilstoši pašvaldības piešķirtajiem finanšu līdzekļiem.
	4. Šajā nolikumā lietotie termini:
		1. Konkursa nosaukums **-** „Attīsti uzņēmējdarbību Dobeles novadā 2022”;
		2. Konkursa idejas pieteikums - Granta pretendenta sagatavots un iesniegts idejas pieteikums atbilstoši šī nolikuma prasībām;
		3. Grants– Konkursa rīkotāja piešķirts finansējums, kas paredzēts kārtējā gada pašvaldības budžetā;
		4. Granta konkursa pretendents– Juridiska persona vai fiziska persona, kas veic vai veiks saimniecisko darbību Dobeles novadā, un kas atbilst šī nolikuma prasībām un ir iesniegusi Konkursa pieteikumu;
		5. Komisija - Konkursa vērtēšanas komisija;
		6. Granta saņēmējs - Konkursa uzvarētājs, kurš atbilst visām šajā nolikumā izvirzītajām prasībām un kurš noslēdzis līgumu ar Konkursa rīkotāju;
		7. Līdzfinansējums– Granta saņēmēja rīcībā esoši uzrādāmi finanšu līdzekļi, kas tiks ieguldīti idejas realizācijā;
		8. De minimis atbalsts - saimnieciskās darbības veicējam piešķirts komercdarbības atbalsts saskaņā ar kādu no de minimis atbalsta regulām viena vienota uzņēmuma vai ekonomiskās vienības līmenī, ko piešķir vai sniedz no valsts, pašvaldības vai Eiropas Savienības līdzekļiem, un kurš nepārsniedz 200 000 EUR augšējo robežu trīs gadu posmā.
		9. Konkursa uzvarētājs **-** juridiska persona vai fiziska persona, kura iegūst tiesības noslēgt līgumu ar Pašvaldību par finansējuma piešķiršanu esošās uzņēmējdarbības attīstībai vai jaunas komercdarbības uzsākšanai.
2. **KONKURSA IZSLUDINĀŠANA**
	1. Konkursa rīkotājs paziņojumu par tā izsludināšanu publicē pašvaldības tīmekļa vietnē www.dobele.lv, informatīvajā izdevumā „Dobeles novada ziņas”, kā arī par Konkursa norisi publicē informāciju pašvaldības sociālo tīklu kontos.
	2. Paziņojumā tiek norādīta šāda informācija:
		1. Konkursa rīkotājs;
		2. Konkursa nosaukums;
		3. Konkursa mērķis un pieteikšanās kārtība;
		4. Konkursa pieteikuma iesniegšanas vieta;
		5. Konkursa pieteikuma iesniegšanas termiņš;
		6. Kontaktpersona, informācija par nolikumu un konsultāciju norises laiku un vietu.
	3. Ar Konkursa nolikumu var iepazīties:
		1. Elektroniski - pašvaldības tīmekļa vietnē www.dobele.lv;
		2. Klātienē - Dobeles PIUAC pie uzņēmējdarbības konsultantes Montas Mantrovas (tālr. 26352751, e-pasts: monta.mantrova@dobele.lv).
3. **konkursa pretendenta tiesības un PIENĀKUMI**
	1. Konkursa pieteikumu var iesniegt:
		1. fiziska persona – kas veic vai apņemas uzsākt saimniecisko darbību vai komercdarbību Dobeles novada teritorijā, ja Konkursa ietvaros tiks pieņemts lēmums par finansējuma piešķiršanu;
		2. juridiska persona – kas reģistrēta Uzņēmumu reģistrā ne ilgāk kā pirms 3 gadiem uz Konkursa dokumentu iesniegšanas brīdi, vai kas uzsāk jaunu uzņēmējdarbības veidu un veic vai veiks savu saimniecisko darbību Dobeles novada teritorijā;
		3. Granta Konkursa pretendentam jāatbilst mazo un vidējo komersantu (MVK) kategorijai.
	2. Konkursa pieteikumu nevar iesniegt tāda juridiska vai fiziska persona, kura :
		1. ir tiesiskās aizsardzības procesā vai ārpus tiesas tiesiskās aizsardzības procesā, tā saimnieciskā darbība ir izbeigta vai atrodas likvidācijas procesā;
		2. pilnā apmērā un normatīvajos aktos noteiktajos termiņos nav samaksājis nodokļus un/vai citus valsts vai pašvaldību noteiktos obligātos maksājumus;
		3. savu komercdarbību veic vai plāno veikt:
			1. saistībā ar rūpniecisku alkoholisko dzērienu ražošanu, vairumtirdzniecību;
			2. saistībā ar tabakas izstrādājumu ražošanu;
			3. saistībā ar azartspēlēm un derībām;
			4. ar intīma rakstura izklaidi saistītā nozarē;
		4. saņēmis Konkursa rīkotāja Granta atbalstu iepriekšējā gadā;
		5. pret kuru ir tikuši piemēroti un stājušies spēkā Krimināllikumā noteiktie piespiedu ietekmēšanas līdzekļi.
	3. Granta saņēmējam- fiziskai personai – ja tā nav reģistrējusi savu saimniecisko darbību, ir pienākums reģistrēties kā saimnieciskās darbības veicējam vai komersantam 30 dienu laikā no komisijas lēmuma pieņemšanas dienas. Ja objektīvu iemeslu dēļ tas nav izdarāms 30 dienu laikā, Granta pretendents rakstiski par to informē Konkursa rīkotāju.
	4. Granta Konkursa pretendents ir tiesības :
		1. pirms Konkursa idejas pieteikumu iesniegšanas termiņa beigām atsaukt iesniegto Konkursa idejas pieteikumu;
		2. Konkursa uzvaras gadījumā saņemt lēmumu par Konkursa rezultātiem;
		3. slēgt līgumu un saņemt Grantu, ja Komisija ir atzinusi Granta Konkursa pretendentu par Granta saņēmēju.
	5. Granta Konkursa pretendentam ir pienākums :
		1. ar visus atbalstu saistītos datus un dokumentus glabāt 5 (piecus) gadus no atbalsta piešķiršanas brīža;
		2. nepieciešamu pieteikuma izmaiņu gadījumā informēt Pašvaldību rakstiskā veidā.
	6. Konkursa pretendents ir atbildīgs par Konkursa pieteikumā sniegtās informācijas patiesumu.
4. **KONKURSA PIETEIKUMA Atbalstāmās**

**un neatbalstāmās izmaksas**

* 1. Vienam Konkursa uzvarētājam atbalsta summa nepārsniedz **3 000 EUR** (trīs tūkstoši eiro).

Kopējais Konkursam piešķirtais finansējums 2022. gadā ir **12 000** **EUR** (divpadsmit tūkstoši eiro).

* 1. Aizpildot Konkursa finansēšanas plānu (2. pielikums), pieteikuma iesniedzējam obligāti jāparedz vismaz 15 % līdzfinansējums no pieprasītā Granta apjoma.
	2. Par atbalstāmām tiek noteiktas izmaksas, kas norādītas projekta plānoto izmaksu tāmē un ir tieši saistītas ar ieguldījumiem pamatlīdzekļos un nemateriāliem ieguldījumiem komercdarbības izveidei vai attīstībai, tajā skaitā:
		1. konkrēta komercdarbībai paredzēta tehnika, daudzgadīgie stādījumi, aprīkojums un iekārtas;
		2. mārketinga pasākumi;
		3. licenču iegāde;
		4. specifiska rakstura datorprogrammu iegāde;
		5. patentu reģistrācija Latvijas Republikas Patentu valdē;
		6. tīmekļa vietnes izstrāde;
		7. telpu remontu izmaksas, ja ir telpu nomas līgums vismaz uz 5 gadiem;
		8. citas pamatotas izmaksas (lēmumu par pamatotību pieņem Komisija, balsojot ar vienkāršu balsu vairākumu).
	3. Par neatbalstāmām izmaksām tiek noteiktas:
		1. izmaksas, kas radušās pirms līguma ar Pašvaldību noslēgšanas;
		2. izejvielu, materiālu, energoresursu (elektrības, kurināmā, degvielas u.c.), mazvērtīgo priekšmetu iegādes izmaksas;
		3. projekta pieteikuma sagatavošanas izmaksas;
		4. darba algas un ar to saistītie nodokļi;
		5. visas citas izmaksas, izņemot tās, kas iekļautas atbalstāmajās izmaksās.
	4. Komisija nepiešķir finansējumu, ja no Konkursa pieteikuma izriet, ka iegādājamās vienības paredzēts izmantot personīgai lietošanai.
	5. Projekta īstenošana jāpabeidz līdz **2022. gada 30. novembrim.**
1. **Konkursa pieteikuma iesniegšana**
	1. Pieteikumu iesniegšana tiek noteikta **no 2022. gada 5. maija līdz 31. maija plkst.12.00.**
	2. Konkursa pieteikumam ir šādas sastāvdaļas:
		1. Aizpildīta konkursa Pieteikuma veidlapa (1. pielikums);
		2. Biznesa plāns un naudas plūsma (2. pielikums);
		3. Iesniedzēja dzīves un darba apraksts – CV (3. pielikums).
	3. Konkursa pieteikuma veidlapa un tai pievienojamie dokumenti jāsagatavo valsts valodā un datordrukā. Burtu zīmes *Times New Roman*, burtu lielums 12.
	4. Konkursa pieteikuma iesniegšana elektroniski ar elektronisko parakstu: Konkursa pieteikums (pieteikuma veidlapa un visi pielikumi) ir jāiesniedz, nosūtot pieteikumu un visus saistītos pielikumus uz e-pasta adresi piuac@dobele.lv ar norādi “Pieteikums programmas “Attīsti uzņēmējdarbību Dobeles novadā 2022” konkursam”, un vēstules saturā jānorāda iesniedzēja vārds, uzvārds vai nosaukums (juridiskām personām).
	5. Konkursa pieteikums iesniegšanai klātienē tas ievietojams aizlīmētā aploksnē ar norādi “Pieteikums konkursam “Attīsti uzņēmējdarbību Dobeles novadā 2022””. Uz aploksnes jānorāda informācija par iesniedzēju un kontaktadrese iesniegšanai klātienē Dobeles PIUAC:
		1. Brīvības iela 7, Dobele - uzņēmējdarbības konsultante Monta Mantrova, tālr. 26352751
		2. “Zelmeņi”, Tērvetes pagasts, Dobeles novads - uzņēmējdarbības speciāliste Dace Laizāne, tālr. 29396589;
		3. Jelgavas iela 1A, Auce, Dobeles novads – uzņēmējdarbības speciāliste Inuta Smirnova, tālr. 28888166.
	6. Konkursa pieteikumu var nosūtīt pa pastu Dobeles PIUAC, Brīvības iela 7, Dobele, LV-3701, ar norādi “Pieteikums konkursam “Attīsti uzņēmējdarbību Dobeles novadā 2022”” (pasta zīmogs nedrīkst būt vēlāks par Konkursa pieteikumu iesniegšanas termiņu).
2. **KONKURSA PIETEIKUMU VĒRTĒŠANA UN REZULTĀTU PAZIŅOŠANA**
	1. Granta Konkursa pretendentu pieteikumus vērtē un lēmumu par uzvarētāju apstiprināšanu pieņem ar Dobeles novada domes priekšsēdētāja rīkojumu izveidota Konkursa vērtēšanas komisija. Komisijai var tikt piesaistīti ārējie eksperti no Zemgales Plānošanas reģiona Zemgales uzņēmējdarbības centra, AS “Attīstības finanšu institūcijas “Altum”, LIAA Jelgavas biznesa inkubatora un uzņēmēji no Dobeles novada, kam ir atbilstoša vai nepieciešamā kompetence attiecībā uz Konkursa nozari.
	2. Komisija, iepazinusies ar iesniegtajiem pieteikumiem, nosaka laiku, kad Granta Konkursa pretendenti klātienē sniegs savas biznesa idejas un plāna prezentāciju un atbildes uz Komisijas uzdotajiem jautājumiem.
	3. Par Granta saņēmējiem pasludina Granta Konkursa pretendentus, kuru Konkursa pieteikums pēc vērtēšanas kritērijiem (5.pielikums) saņēmis vislielāko šī nolikuma 7.1. punktā minēto punktu skaitu, bet ne mazāk kā pusi no noteiktā maksimālā punktu skaita, un tam pietiek šī nolikuma 4.1. punktā minētais pieejamais finansējums. Plānotais Konkursā atbalstīto biznesa ideju skaits 2022. gadā – 4 (četras). Nosakot, ka labākajām pirmajām četrām biznesa idejām var piešķirt maksimālo finansējumu līdz 3 000 EUR (trīs tūkstoši eiro) apmērā. Komisija, ja ir pietiekams finansējums, var lemt arī par piektās vai vairāku iesniegto biznesa ideju atbalstu.
	4. Ja nav iespējams noteikt precīzu Konkursa pieteikumu vietu kārtību arī pēc 6.3. punktā norādītās kārtības, tad par uzvarētāju lemj Konkursa vērtēšanas komisija balsojot. Ja balsošanā radies vienāds Konkursa vērtēšanas komisijas locekļu balsu sadalījums, izšķirošās balss tiesības ir Konkursa vērtēšanas komisijas priekšsēdētājam.
	5. Komisija patur tiesības:
		1. ja nepieciešams, pieprasīt no Granta Konkursa pretendentiem papildu informāciju;
		2. samazināt Konkursa pieteikumā norādītās plānotās atbalstāmās izmaksu pozīcijas.
	6. Komisija lēmumu par konkursa rezultātiem pieņem ne vēlāk kā 30 darba dienu laikā pēc Konkursa pieteikumu iesniegšanas termiņa beigām.
	7. Paziņojums par Komisijas lēmumu ar Konkursa rezultātiem ne vēlāk kā piecu darba dienu laika no rezultātu apstiprināšanas dienas tiek:
		1. publicēts Pašvaldības tīmekļa vietnē www.dobele.lv un informatīvajā izdevumā „Dobeles novada ziņas”;
		2. rakstiski nosūtīta elektroniskā vēstule visiem Konkursa dalībniekiem uz Konkursa pieteikumā norādīto e-pasta adresi.
3. **VĒRTĒŠANAS KRITĒRIJI**
	1. Konkursa pieteikumu vērtēšana notiek pēc vērtēšanas kritērijiem, kur maksimālā punktu summa 100 sadalās šādi:
		1. biznesa plāna idejas oriģinalitātes/ novitātes novērtējums – 20 punkti;
		2. biznesa plāna satura novērtējums –20 punkti;
		3. līdzfinansējums un papildus piesaistītais finansējums projekta īstenošanā – 10 punkti;
		4. produkts/ pakalpojums (izaugsmes iespēja, cenu politika, tehnoloģiskie risinājumi, dzīvotspēja) – 20 punkti;
		5. plānotais finanšu stāvoklis (ieņēmumu ticamība, izmaksu sabalansētība) – 10 punkti;
		6. biznesa plāna īstenošanas rezultātā radīto darbavietu skaits – 10 punkti;
		7. biznesa idejas un plāna prezentācija – 10 punkti.
	2. Vienādu punktu skaita rezultātā priekšrocība ir Granta Konkursa pretendentam, kurš ir piesaistījis lielāku papildu finansējumu projekta īstenošanai.
4. **GRANTA PIEŠĶIRŠANAS KĀRTĪBA**
	1. Konkursa uzvarētājam piešķirtā finansējuma atbalsta lielums tiek noteikts, pamatojoties uz Konkursa pieteikumā iekļauto informāciju un Komisijas lēmumu par Konkursa rezultātiem.
	2. Līgums par finansējuma piešķiršanu tiek noslēgts viena mēneša laikā pēc Komisijas lēmuma par Konkursa rezultātiem pieņemšanas. Līdz minētā termiņa beigām Konkursa uzvarētājs:
		1. reģistrējas kā saimnieciskās darbības veicējs vai komersants , ja šāda reģistrācija jau nav veikta;
		2. iesniedz informāciju par komersanta vai saimnieciskās darbības veicēja bankas norēķinu kontu, uz kuru tiks veikts piešķirtā finansējuma maksājums.
	3. Piešķirtā finansējuma izmaksa notiek vienā maksājumā – pēc līguma ar Pašvaldību parakstīšanas. Piešķirtā finansējuma izmaksa notiek 10 (desmit) darba dienu laikā no maksājuma pieprasījuma dokumenta saņemšanas dienas.
	4. Konkursa rīkotājs patur tiesības neizmaksāt piešķirto finansējumu, ja Konkursa uzvarētājs noteiktajā termiņā:
		1. nav izpildījis 8.2.1. punktā un 8.2.2. punktā noteikto;
		2. nav viena mēneša laikā pēc lēmuma par Konkursa rezultātiem pieņemšanas noslēdzis līgumu ar Pašvaldību.
	5. Konkursa uzvarētājam projekta īstenošana jāuzsāk trīs mēnešu laikā pēc Līguma par finansējuma piešķiršanu parakstīšanas.
	6. Granta Konkursa pretendentam ir pienākums ievērot Konkursa nolikumu un sasniegt savā biznesa plānā norādītos rezultātus.
	7. Konkursa ietvaros saņemto Grantu nevar izmantot vienu un to pašu attiecināmo izmaksu finansēšanai citu atbalsta programmu vai projektu ietvaros, kas tiek finansēti no Eiropas Savienības finanšu avotiem, kā arī citiem valsts un pašvaldību budžetu līdzekļiem.
	8. Grants tiek piešķirts saskaņā ar Eiropas Savienības 2013. gada 18. decembra regulu (EK) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam ( Eiropas Savienības Oficiālais vēstnesis, 2013. gada 24. Decembris L352) (turpmāk-Regula).
	9. De minimis atbalstu nepiešķir zvejniecības un akvakultūras, lauksaimniecības produktu primārās ražošanas un lauksaimniecības produktu pārstrādes un tirdzniecības (ar nosacījumiem) nozarēs, t.i., nozarēm, kas minētas regulas 1.panta 1.punkta a) - c) apakšpunktos. De minimis atbalstu nepiešķir darbībām, kas saistītas ar eksportu uz trešām valstīm vai dalībvalstīm, tas ir, atbalstu, kas tieši saistīts ar eksportētajiem daudzumiem, izplatīšanas tīkla izveidi un darbību vai citiem kārtējiem izdevumiem, kas saistīti ar eksporta darbībām un, ja importa preču vietā tiek izmantotas vietējās preces, t.i., neatbalstāmām darbības, kas minētas Komisijas regulas Nr.1407/2013 1.panta 1.punkta d) - e) apakšpunktos.
	10. Ja saimnieciskās darbības veicējs, kuram piemēro atbalstu, darbojas arī nozarēs, kas minētas Komisijas regulas Nr. 1407/2013 1. panta 1. punkta "a", "b" vai "c" apakšpunktā, tas nodrošina šo nozaru darbību vai izmaksu nošķiršanu no tām darbībām, kurām piešķirts de minimis atbalsts.
	11. Ja saimnieciskās darbības veicējs, kuram piemēro atbalstu, darbojas arī nozarēs, kas minētas Komisijas regulas Nr. 1407/2013 1.panta 1.punkta "a", "b" vai "c" apakšpunktā, tas nodrošina šo nozaru darbību vai izmaksu nošķiršanu atbilstoši tam, kā norādīts Komisijas Regulas Nr.1407/2013 1.panta 2.punktā.
	12. Atbalsta apjoms vienam saimnieciskās darbības veicējam vai vienai saimnieciskās darbības veicēja saistīto personu grupai (vienam vienotam uzņēmumam kopā ar attiecīgajā fiskālajā gadā un iepriekšējos divos fiskālajos gados piešķirto de minimis atbalstu, nedrīkst pārsniegt Komisijas regulas Nr. 1407/2013 3. panta 2. punktā noteiktā maksimālā de minimis atbalsta apmēru, t.i., atbalsts jebkurā triju fiskālo gadu periodā nepārsniedz EUR 200 000.
	13. Atbalstu piešķir pretendentam, ja tas nesaņem vai neparedz saņemt de minimis vai citu atbalstu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem.
	14. Pirms atbalsta piešķiršanas no attiecīgā komersanta/saimnieciskā darbības veicēja pieprasa rakstisku vai elektronisku deklarāciju par visu citu de minimis atbalstu, kuru iepriekšējo divu fiskālo gadu un kārtējā fiskālā gada laikā uzņēmums ir saņēmis saskaņā ar šo regulu vai citām de minimis regulām, ievērojot normatīvos aktus par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem.
	15. Atbalsta sniedzējs pieņem lēmumu par de minimis atbalsta piešķiršanu finansējuma saņēmējam un veic tā uzskaiti ievērojot normatīvos aktus par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem, norādot ziņas par kārtējo gadu un diviem iepriekšējiem kalendāra gadiem.
	16. Pirms atbalsta piešķiršanas atbalsta sniedzējs lūdz atbalsta pretendentam iesniegt de minimis atbalsta uzskaites sistēmā sagatavotās veidlapas izdruku.
	17. De minimis atbalsta piešķiršanas brīdis ir diena, kad noslēgts līgums ar atbalsta pretendentu.
5. **KONTROLES MEHĀNISMS**
	1. Konkursa rīkotājam ir tiesības Projekta īstenošanas laikā un 5 (piecu) nākamo pārskata gadu laikā pēc projekta īstenošanas pabeigšanas veikt pārbaudes finansējuma saņēmēja darbības vietā, lai pārliecinātos par:
		1. iegādāto materiālo vērtību atrašanos komercdarbības veikšanas vietā;
		2. komercdarbības norisi atbilstoši iesniegtajam Konkursa idejas pieteikumam un visa biznesa plāna izpildi.
	2. Pēc projekta īstenošanas Konkursa uzvarētājam jāiesniedz Pašvaldības Finanšu nodaļas vadītājam atskaite par naudas līdzekļu izlietojumu (4. pielikums), iesniedzot arī attaisnojuma dokumentu kopijas, kas apliecina piešķirto līdzekļu izlietojumu atbilstoši līgumam.
	3. Konkursa rīkotājs ir tiesīgs Konkursa īstenošanas laikā pieaicināt ekspertus, lai pārliecinātos par Konkursa idejas pieteikuma atbilstību tirgus situācijai un šajā nolikumā noteiktajiem kvalitatīvajiem vērtēšanas kritērijiem.
6. **NOSLĒGUMA JAUTĀJUMI**
	1. Konkursa uzvarētājs pirms līguma parakstīšanas ar Pašvaldību var apstrīdēt projekta finansējuma summu, iesniedzot Pašvaldībai iesniegumu, kuru Komisija 10 (desmit) darba dienu laikā izskata un pieņem galīgo lēmumu pēc apstrīdēšanas.
	2. Konkursa uzvarētājs vai persona, kura Konkursa uzvarētāja vārdā paraksta līgumu ar Pašvaldību, ir personīgi materiāli atbildīga par finansējuma izlietojumu saskaņā ar pieteikumā plānoto izmaksu tāmi.
	3. Ja projekta īstenošanas gaitā Konkursa uzvarētājam rodas nepieciešamība veikt darbības, kas nebija plānotas projektā, vai rodas apstākļi, kas projekta īstenošanu atbilstoši noslēgtajam līgumam ar Pašvaldību padara neiespējamu, Konkursa uzvarētājam nekavējoties par to ir rakstiski jāinformē Pašvaldība.

Priekšsēdētājs I.Gorskis

1.pielikums

Grantu konkursa **“Attīsti uzņēmējdarbību Dobeles novadā 2022”** nolikumam

**PIETEIKUMA VEIDLAPA**

|  |  |
| --- | --- |
| **Biznesa idejas formulējums**  | *(piemēram, Galdniecības izveide Dobeles novadā)* |
| **Informācija par iesniedzēju**  |
| Vārds, Uzvārds |  |
| Personas kods |  |
| Deklarēta dzīvesvieta |  |
| Tālrunis |  |
| E-pasts |  |

|  |
| --- |
| **Informācija par esošo vai plānoto komersantu – komersanta veids** |
| Sabiedrība ar ierobežotu atbildību |  |
| Individuālais komersants |  |
| Cits (norādīt) |  |

|  |
| --- |
| ***Pieteikuma veidlapai pievienots: Biznesa plāns (2.pielikums), iesniedzēja dzīves un darba apraksts – CV (3.pielikums).*** Vārds, uzvārds Datums Paraksts |

2. pielikums

Grantu konkursa **“Attīsti uzņēmējdarbību Dobeles novadā 2022”** nolikumam

**1**.**BIZNESA PLĀNS**

|  |
| --- |
| **1. Nosaukums**  |
|  |
| **2. Projekta mērķis(-i)** |
|  |
| **3. Esošās situācijas apraksts** |
| (Kāpēc esošā tirgus situācija prasa jaunus risinājumus un kā tiks uzlabota esošā tirgus situācija) |
|  |
| **4. Produktu/ pakalpojumu apraksts** |
| (Piedāvātās iespējas, cena, cenu veidošanas princips, salīdzinājums ar konkurentiem, izaugsmes iespējas) |
|  |
| **5. Īstenošanas vieta** |
| (Aprakstīt vietu, kur tiks veikta saimnieciskā darbība, kā tiks uzturēti projekta rezultāti turpmākos 3 gadus) |
|  |
| **6.Piegādātāju apraksts** |
| (Aprakstīt nepieciešamo preču/pakalpojumu piegādātājus, cenu aptaujas rezultātus, līdzšinējo pieredzi) |
|  |
| **7. Noieta tirgus analīze** |
| (Esošā tirgus izpēte, apraksts, klienti, konkurenti) |
|  |
| **8. Pārdošanas plāns** |
| (Plānotā produkta/pakalpojuma virzība, reklāma) |
|  |
| **9. Darbinieki** |
| (Plānoto darbinieku skaits, tā izmaiņas tuvāko 3 gadu laikā, to funkcijas)  |
|  |
| **10. Esošās iestrādnes veiksmīgai projekta īstenošanai** |
| (Noslēgti īres līgumi, iegūti sertifikāti) |

**2. KOMERCDARBĪBAS PROJEKTA FINANSIĀLĀS DAĻAS APRAKSTS**

|  |
| --- |
| **1. Plānotās izmaksas** |
| Nr. p. k. | **Izmaksas**Produkta/pakalpojuma nosaukums | **Īstenošanas laika posms** |
| **No**Mēnesis/gads | **Līdz**Mēnesis/gads |
| 1. |  |  |  |
| *(Norādiet piegādātāja izvēles pamatojumu, salīdzinājumu ar citiem piegādātājiem,**produkta/pakalpojuma nosaukumu, modeli)* |
| 2. |  |  |  |
| *(Norādiet piegādātāja izvēles pamatojumu, salīdzinājumu ar citiem piegādātājiem,**produkta/pakalpojuma nosaukumu, modeli)* |
| 3. |  |  |  |
| *(Norādiet piegādātāja izvēles pamatojumu, salīdzinājumu ar citiem piegādātājiem,**produkta/pakalpojuma nosaukumu, modeli)* |
| (...) |  |  |  |
| *(Norādiet piegādātāja izvēles pamatojumu, salīdzinājumu ar citiem piegādātājiem,**produkta/pakalpojuma nosaukumu, modeli)* |
| **2. Plānoto izmaksu tāme** |
| **Projekta izmaksu pozīcijas** | **Izmaksas ar PVN (EUR)** |
| ATBALSTĀMĀS IZMAKSAS\* |  |
| 1. |  |
| 2. |  |
| 3. |  |
| (...) |  |
| **I Kopējās projekta atbalstāmās izmaksas** |  |
| NEATBALSTĀMĀS IZMAKSAS\* |  |
| 1. |  |
| 2. |  |
| 3. |  |
| (...) |  |
| **II Kopējās projekta neatbalstāmās izmaksas** |  |
| **III Kopējās projekta izmaksas (I+II)** |  |

***\*****par visām uzrādītājām izmaksām ir jāiesniedz maksājumu apliecinošie dokumenti.*

|  |
| --- |
| **3. Finansēšanas plāns** |
| **Finanšu avots** | **Kopsumma (EUR)** | **Procentdaļa (%)** |
| Privātie līdzekļi |  |  |
| Pašvaldības finansējums  |  |  |
| Kredīts bankā |  |  |
| Cits |  |  |
| **KOPĀ** |  | 100% |

|  |
| --- |
| **2. Naudas plūsmas aprēķins (detalizēts pa mēnešiem – vismaz 2 gadiem)** |
|  |

|  |  |  |
| --- | --- | --- |
| ***Naudas plūsma projekta realizācijas laikā*** |  |  |
|  |  |  |  |
|  | Kopā, EUR | Janvāris | Februāris | Marts | Aprīlis | Maijs | Jūnijs | Jūlijs | Augusts | Septembris | Oktobris | Novembris | Decembris |
| *Atlikums mēneša sākumā* |  |  |  |  |  |  |  |  |  |  |  |  |  |
| ***Naudas līdzekļu ienākumi:*** | x | x | x | x | x | x | x | x | x | x | x | x | x |
| Ienākumi no komercdarbības:: | x | x | x | x | x | x | x | x | x | x | x | x | x |
| realizācija |  |  |  |  |  |  |  |  |  |  |  |  |  |
| Pakalpojumi  |  |  |  |  |  |  |  |  |  |  |  |  |  |
| realizācija |  |  |  |  |  |  |  |  |  |  |  |  |  |
| Debitoru parādi |  |  |  |  |  |  |  |  |  |  |  |  |  |
| Kredīti |  |  |  |  |  |  |  |  |  |  |  |  |  |
| *Citi naudas līdzekļu ienākumi* |  |  |  |  |  |  |  |  |  |  |  |  |  |
| ***Kopējie naudas līdzekļu ienākumi***  |  |  |  |  |  |  |  |  |  |  |  |  |  |
| ***Naudas līdzekļu izdevumi:*** |  | x | x | x | x | x | x | x | x | x | x | x | x |
| Telpu noma  |  |  |  |  |  |  |  |  |  |  |  |  |  |
| Degviela un smērvielas |  |  |  |  |  |  |  |  |  |  |  |  |  |
| Darba alga un sociālās apdrošināšanas maksājumi |  |  |  |  |  |  |  |  |  |  |  |  |  |
| Elektroenerģija un kurināmais |  |  |  |  |  |  |  |  |  |  |  |  |  |
| Pakalpojumi |  |  |  |  |  |  |  |  |  |  |  |  |  |
| Kredītprocenti |  |  |  |  |  |  |  |  |  |  |  |  |  |
| Īstermiņa kredīta atmaksa |  |  |  |  |  |  |  |  |  |  |  |  |  |
| Ieguldījumi pamatlīdzekļos |  |  |  |  |  |  |  |  |  |  |  |  |  |
| Nekustamā īpašuma nodoklis |  |  |  |  |  |  |  |  |  |  |  |  |  |
| Telekomunikācijas pakalpojumi |  |  |  |  |  |  |  |  |  |  |  |  |  |
| *Kopējie naudas līdzekļu izdevumi*  |  |  |  |  |  |  |  |  |  |  |  |  |  |
| **Naudas līdzekļu atlikums**  |  |  |  |  |  |  |  |  |  |  |  |  |  |

3.pielikums

Grantu konkursa **“Attīsti uzņēmējdarbību Dobeles novadā 2022**” nolikumam

**DZĪVES UN DARBA APRAKSTS – CV**

(paraugs)

**PERSONAS DATI**

**Vārds Uzvārds**

**Dzīv.vieta:** Pilna (faktiskā) adrese

**Mob.tālr. :**

**E-pasts:**

**MĒRĶIS:** Uz ko piesakos un ar kādu mērķi?

**IZGLĪTĪBA**

Laika periods (sāk ar jaunāko)

**PAPILDU IZGLĪTĪBA**

Laika periods (sāk ar jaunāko) Kursu nosaukums, tēma, rīkotāja organizācija, kursu ilgums (dienas).

**DARBA PIEREDZE**

Laika periods (sāk ar jaunāko) Uzņēmuma nosaukums, amats.

Galvenie pienākumi/sasniegumi

**PRASMES**

**Valodu zināšanas** Valoda dzimtā valoda

Svešvaloda līmenis (novērtējiet no 1 – izcili līdz 5 – pamatzināšanas)

**Datora lietošanas prasmes**

Programmas un to pārzināšanas līmenis.

**Citas prasmes**

Autovadītāja apliecība (jānorāda kategorija)

**Intereses, hobiji**

Tās intereses un hobiji, kas norāda uz pozitīvām īpašībām, personības pilnveidošanos.

4. pielikums

Grantu konkursa **“Attīsti uzņēmējdarbību Dobeles novadā 2022”** nolikumam

**ATSKAITE PAR NAUDAS LĪDZEKĻU IZLIETOJUMU**

Uzņēmuma nosaukums vai personas vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

reģistrācijas numurs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

faktiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Projekta izmaksu pozīcijas nosaukums saskaņā ar apstiprināto pieteikumu/pakalpojuma nosaukums | Izmaksas saskaņā ar apstiprināto pieteikumu | Faktiskās izmaksas | Attaisnojuma dokumenta\* | Saimnieciskais darījums | Summa EUR (ar PVN) | Attaisnojoša dokumenta Nr. pielikumā |
| datums | nosaukums un numurs |
|  |  |  |  |  |  |  |  |
|  |  |  |  |  |  |  |  |
| **KOPĀ** |  |  |  |  |  |  |  |

*\*Uzrādīt tikai tos dokumentus, kuri apliecina piešķirto līdzekļu izlietojumu atbilstoši plānotajiem mērķiem. Attaisnojuma dokumentiem jābūt noformētiem atbilstoši grāmatvedību reglamentējošiem dokumentiem.*

**Klāt pievienoti attaisnojuma dokumenti (čeku, rēķinu) kopijas uz\_\_\_\_\_ lapām**.

Datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.pielikums

Grantu konkursa **“Attīsti uzņēmējdarbību Dobeles novadā 2022”**nolikumam

**ADMINISTRATĪVO VĒRTĒŠANAS KRITĒRIJU VEIDLAPA**

|  |  |  |
| --- | --- | --- |
| Nr. | Kritērijs | Vērtējums |
| Jā | Nē |
| 1. | *Atbilst šī nolikuma 3. daļai:* |  |  |
|  | Komercdarbību plānots veikt un/vai tiek veikta Dobeles novada administratīvajā teritorijā; |  |  |
| 2. | Granta pretendents darbojas atbalstāmās nozarēs un veiks atbalstāmās darbības atbilstoši konkursa noteikumiem. |  |  |
| 3. | *Konkursa pieteikuma atbilstība šī nolikuma 5. daļai:* |  |  |
|  | Konkursa pieteikums iesniegts aizlīmētā aploksnē un elektroniski; |  |  |
|  | Konkursa pieteikums ir noformēts atbilstoši prasībām: |  |  |
|  | datorrakstā, valsts valodā; |  |  |
|  | iesiets; |  |  |
|  | lapaspuses ir numurētas, ir satura rādītājs; |  |  |
|  | aizpildītas visas pieteikuma veidlapas sadaļas. |  |  |
|  | Konkursa pieteikums iesniegts norādītajā termiņā; |  |  |
|  | Pieteikumu ir parakstījusi paraksttiesīga persona. |  |  |
| 4. | *Iesniegti visi nolikuma 5.2. punktā prasītie dokumenti:* |  |  |
|  | konkursa pieteikuma veidlapa; |  |  |
|  | biznesa plāns un naudas plūsma; |  |  |
|  | Iesniedzēja CV; |  |  |
|  | **Lēmums (atbilst/neatbilst):** |  |  |

Komisijas priekšsēdētājs: Datums